Lolo'l de Cabranes

José Manuel Robledo, Lolo'l de Cabranes, , ye un cantante asturianu de tonada.

A diferencia d'otros cantantes, Lolo nun entamó de mozu nel mundu de la tonada. Nun sería hasta l'añu 1998 cuando ganaría'l so primer concursu, el d'Amieva, que volvería a ganar nos años 2000, 2001 y 2002 y nel que sería proclamáu como Campeón de Campeones. Tamién s'alzaría col títulu de campeón nel concursu de La Nueva (2002) y (2005); el Ciudá d'Uviéu (2004); Returbio (2005 y 2006) o Avilés (2006). 

Lolo sería reconocíu nel Memorial Silvino Argüelles los años 2004, 2006 y 2008.

Cola Sociedá Fonográfica Asturiana grabó un CD baxo'l títulu de Sabor Asturianu, con cantares conocíos como Xunce les vaques, Ramona, L'aire m'apagó la vela, Pa castañes, Tremanes, o Toca la gaita, gaiteru.

Yá nel añu 2012 algamaría'l primer premiu nel XV Concursu de Tonada Cuenca del Caudal. «El concurso Cuenca del Caudal entrega hoy sus premios de tonada» La Nueva España, 10.03.2012

 Referencies 

Categoría:Persones de Cabranes
Cabranes
Cabranes